দ্য রিমেইন্স অব দ্য ডে
দ্য রিমেইন্স অব দ্য ডে (ইংরেজি: The Remains of the Day) নোবেল পুরস্কার বিজয়ী কাজুও ইশিগুরো রচিত ১৯৮৯ সালের উপন্যাস। এই উপন্যাসের কেন্দ্রীয় চরিত্র স্টিভেন্স দীর্ঘদিন ইংল্যান্ডের অক্সফোর্ডের নিকটবর্তী ডার্লিংটন হোমে গৃহপরিচারকের কাজ করেছেন। ১৯৫৬ সালে তিনি তার এক সহকর্মীর সাথে সাক্ষাৎ করতে পথযাত্রায় বের হন এবং ১৯২০-এর দশক থেকে ১৯৩০-এর দশকে ডার্লিংটন হলে ঘটে যাওয়া ঘটনাবলির স্মৃতিচারণ করেন। উপন্যাসটি ১৯৮৯ সালে কথাসাহিত্যে বুকার পুরস্কার লাভ করে। এই উপন্যাস অবলম্বনে ১৯৯৩ সালে একই নামের একটি চলচ্চিত্র নির্মিত হয়, যাতে শ্রেষ্ঠাংশে অভিনয় করেন অ্যান্থনি হপকিন্স ও এমা টমসন। চলচ্চিত্রটি আটটি বিভাগে একাডেমি পুরস্কারের মনোনয়ন লাভ করে।